《城上乌为李佥宪赋》
宋代·郑洪

城上乌，飞毕逋，雄飞哑哑雌者呼。下饮九曲呼清池，上集百尺呼高梧。

乌乌一巢生九雏，去年筑城兴万夫。家家力役到妻孥，使君勖我我力痡。

蒸豚满筐酒满壶，作劳耳热歌呜呜。今年城坚如铁石，弩台侵弓土花碧。

白云为藩树为戟，朱旗星流落日赤。马鸣萧萧人寂寂，六门虎贲晨晏食。

城头高高如屋极，乌朝出飞暮来息，雌雄哺雏乳而翼。

城上乌，毕逋尾。九雏羽翼成，飞去青云里。江南无好树，处处烽烟起。

危枝绕遍不堪栖，昨日归来旧巢底。使君青骢马，系在垂杨下。

手中金仆姑，不惊城上乌。恩情双飞鸟，遗爱在中吴。

使君去，几时回？新城高百雉，仰德并崔嵬。

作者简介：郑洪，字季洪，贵溪（今江西贵溪县西）人。昆季于高宗绍兴间皆贵显，洪独不仕。事见清同治《贵溪县志》卷八呼九。